Abigayil: “Mwen swete li beni w poutèt ou gen bonsans!”
LI NAN Afrikaans Albanè Alman Amarik Amenyen Amis Anglè Arab Awousa Aymara Azèbaydjanè Azèbaydjanè (Ekriti sirilik) Bachki Basa (Kamewoun) Bengali Bikòl Bilga Boulou Chichewa Chinwa kantonè (senplifye) Chinwa kantonè (tradisyonèl) Chinwa mandaren (Senplifye) Chinwa mandaren (Tradisyonèl) Chitonga Chitonga (Malawi) Chitoumbouka Chiyao Chona Chòl Dangme Dwala Dyoula Dànwa Ebre Edo Efik Endonezyen Espayòl Estonyen Ewe Fidjyen Finwa Fon Fransè Ga Galwa Garifouna Goujarati Goun Grèk Gwarani Ibanag Igbo Ikrenyen Iligaynon Iloko Indi Irimotou Islandè Isoko Italyen Japonè Jòjyen Kabiye Kakchikèl Kannada Katalan Ketchwa (Ankach) Ketchwa (Bolivi) Kid kimanji (Kokaz) Kigiz Kikawonde Kikenmba Kikouyou Kilouba Kinyandja Kinyawanda Kiribati Kiroundi Kisonge Kongo Koreyen Kreyòl ayisyen Kwangali Kwanyama Kwowat Lang siy endyen Lang siy kenyan Lang siy ostralyen Leton Lingala Lityanyen Lougandè Lounda Louvale Louwo Malayalam Malgach Malè Mam Mambweloungou Marati Masedonyen Maya Mazatèk (Ouwotla) Mbounda Miks Mingrelyen Mongòl Motou Moure Myama Nawouatl (Gerero) Nawouatl (Puebla Nò) Nawouatl (Santral) Nawouatl (Wouasteka) Ndebele Ndebele (Zimbabwe) Ndonga Nepalè Neyèlandè Ngabere Nijeryann Pidjin Nzema Nòvejyen Okpe Ongwa Osèt Otètèla Ouwobo Ouzbèk Owomo Pangasinan Papyamento (Kiraso) Pendjabi Pidgin Zile Salomon Pidjin kamewounè Polonè Pès Pòtigè Ris Samowan Sango Sebwano Sengalè Sepedi Sesoto (Afrik disid) Sesoto (Lesoto) Sibenmba Sidama Silozi Slovak Slovèn Sosa Sranantongo Swati Swayili Swayili (Kongo) Syedwa Sèb Sèb (Ekriti women) Tadjiki Tagalòg Tamil Tata Tay Tchilouba Tchouvach Tchèk Telougou Tetoum dili Tigrinya Tik Tikmèn Tiv Tlapanèk Tojolabal Tok pisin Tongan Totonak Touvalou Tsonga Tswana Twi Tzeltal Tzotzil Venda Vyetnamyen Wareware Wolayita Woumen Yowouba Zande Zapotèk (Is) Zoulou kid kimandji kid kimandji (sirilik)
SE David, yon moun ki t ap viv nan Izrayèl tan lontan an, ki te di yon dam li te rankontre pawòl sa yo pou l fè lwanj pou li. Dam sa a te rele Abigayil. Ki sa k te pouse David fè lwanj pou li, e ki sa n ka aprann nan egzanp dam sa a?
David te rankontre dam marye sa a nan epòk li te nan mawon akoz wa Sayil. Abigayil te marye ak Nabal, yon mesye rich ki t ap pran swen yon gwo twoupo bèt li te genyen nan sid Jida, yon zòn ki gen anpil mòn. David ak mesye l yo te “tankou yon miray ki [te] pwoteje” bèje Nabal yo ak twoupo bèt li yo. Yon lè, David te voye kèk mesaje kot Nabal, li te mande l pou l ba yo ‘nenpòt sa l kapab’ pou yo manje (1 Sam. 25:8, 15, 16). Lè n konsidere jan David ak mesye l yo te pwoteje byen Nabal yo, li difisil pou yon moun ta panse demann sa a pa t rezonab.
Men, Nabal, yon moun non l vle di “Moun ki pa gen bonsans” oswa “Moun sòt”, te viv ann amoni ak siyifikasyon non l. Li te reponn yon fason ki di e ki derespektan, li pa t bay David sa l te mande a. Se sa k fè, David te prepare l pou l pini Nabal pou repons derespektan e ki pa rezonab li te ba l la. Nabal ak moun lakay li t ap gen pou yo peye pou aksyon moun sòt sa a. — 1 Sam. 25:2-13, 21, 22.
Etandone Abigayil te rann li kont jan aksyon san reflechi David t ap planifye a t ap gen gwo konsekans, li te met kouraj sou li pou l al kot David. Avèk respè, li te sipliye David sou baz relasyon David te gen ak Jewova a. Epitou, li te bay David, ki t ap vin pwochen wa a, anpil pwovizyon pou li menm ak mesye l yo. Konsa, David te vin rann li kont Jewova te sèvi ak Abigayil pou anpeche l fè yon aksyon ki t ap fè l vin koupab devan Bondye. David te di Abigayil: “Mwen swete [Bondye] beni w poutèt ou gen bonsans! Mwen swete pou Bondye beni w, paske jodi a, ou anpeche m fè san koule pou m pa vin koupab.” — 1 Sam. 25:18, 19, 23-35.
Li fasil pou n di nou pa t ap janm renmen vin menm moun ak Nabal, pou n pa ta gen rekonesans pou bon bagay yo fè pou nou. Mete sou sa, lè n wè yon move sitiyasyon ap devlope, l ap bon pou n fè sa n kapab pou n evite sa. Wi, nou kapab santi n menm jan ak youn nan moun ki te ekri sòm yo ki te di Bondye: “Montre m ki jan pou m gen bonsans ak konesans.” — Sòm 119:66.
Lòt moun ka wè jan n aji ak sajès oswa ak bonsans. Kit yo di sa, kit yo pa di sa, yo ka santi yo menm jan ak David ki te di: “Mwen swete [Bondye] beni w poutèt ou gen bonsans!”
Abigayil — Li te aji ak bon konprann